Allir byggðakjarnar landsins með ljósleiðara eftir tengingu til Mjóafjarðar Framkvæmdum við lagningu ljósleiðara til Mjóafjarðar er lokið og tengingar komnar í hús á svæðinu . Byggðin í Mjóafirði er seinasti byggðakjarninn sem tengdur er við ljósleiðarakerfi landsins . Allar byggðir landsins hafa því aðgang að tryggu fjarskipta - og netsambandi með tilheyrandi þjónustu og öryggi . Með styrkjum til sveitarfélaga hefur verið unnið að því sleitulaust frá árið 2016 að tengja ljósleiðara í allar byggðir og sveitabýli landsins . Farsælt samstarf í MjóafirðiVerkefnið í Mjóafirði var unnið í farsælu samstarfi Fjarskiptasjóðs , Neyðarlínunnar , Rarik , Mílu , Fjarðarbyggðar og Seyðisfjarðarkaupstaðar . Það skiptir máli að fólk hafi raunverulegt val um búsetu og hafi möguleika á að geta valið sér störf óháð staðsetningu og því er frábært að fagna þessum tímamótum með heimafólki í Mjóafirði . Segja má að boltinn hafi byrjað að rúlla í kjölfar greinar sem ég skrifaði og bar heitið „ Ljós í fjós “ . Þá var mér og öðrum orðið ljóst að ljósleiðaratæknin væri framtíðarlausn fyrir landið allt og ekki síst dreifbýlið . Byggðakjarnarnir tveir eru eingöngu tengdir frá Reyðarfirði en með hringtengingu er fjarskiptaöryggi tryggt til mikilla muna . Ísland ljóstengtÞað er skýr stefna stjórnvalda að öll heimili og fyrirtæki landsins eigi kost á ljósleiðaratengingu . Stefnt er að því að stjórnvöld geri síðustu styrktarsamninga við sveitarfélög á grundvelli Ísland ljóstengt árið 2020 með það að markmiðið að framkvæmdum þeirra ljúki fyrir árslok 2021 .